  vk.com (Паралимпийский комитет России) Майя Бывальцева Удмуртиысь паралимпиец Владислав Лекомцев куасэн бызьылонъя но биатлонъя дуннелэн чемпионатэз улсын ньыль ӵошатсконъёсын ньыль зарни медаль утӥз ни. Со сярысь элькунысь спортъя министерстволэн пресс-службаез ивортӥз. Калыккуспо паралимпи комитетлэн спортысь тол амалъёсъя дуннелэн чемпионатэз Норвегиын 13-тӥ толшоре кутскиз. Нырысетӥ нуналаз Владислав Лекомцев 12,5 иськеме куасэн бызьылонын вормиз. Собере 15-тӥ но 16-тӥ толшоре биатлонын (6 но 10 иськемын) тужгес кужмо луэмзэ возьматӥз. 18-тӥ толшоре 20 иськеме куасэн бызьылонын нош ик нырысетӥ инты басьтӥз. 20-тӥ толшоре биатлонъя ӵошатсконъёс (12,5 иськемын) ортчозы. Со сяна, чемпионатын эстафетаос чакламын. Тегъёс: Удмуртия ВладиславЛекомцев куасэнбызьылон Биатлон Россия  